Den Vest-Sjællandske Avis, 1817-05-27
Ved det Kongel. danske Cancell. Skrivelse af 29de Juni 1816, er det paalagt Geistligheden at give en Oversigt af bemeldte Forordnings Jndhold, og at oplæse den Deel af samme, som meest angaaer hver Stads Beboere, fra Prækestolen, paa den sidste Søndag i Februar Maaned. Denne Søndag synes ikke dertil at være saa hensigtsvarende, da der sielden paa den ere ret mange Mennesker i Kirke; derimod vilde 2den Søndag efter Paaske være mere passende dertil.) Qvarantaine-Commissionens Aarvaagenhed var i forrige Aar ikke heller overflødig; thi endskiøndt vort Fødeland var forskaanet for smitsomme Sygdomme, saa fandt desto stærkere Udbrud af dem Sted i de sydlige Lande af Europa, som Naboelauget af Tyrkiet altid i denne Henseende udsætter, for Fare, og da den danske Søefart er saa stærk paa Middelhavet, saa kan der ikke vises Forsigtighed nok, desuden har Fortidens Erfaringer tilstrækkelig viist, hvor hurtig en Pest kan udbrede sig fra et Land til et andet, og hvor ødelæggende dens Virkninger i en føie Tid kunne blive. Pesten angreb i Fior især Staden Roja i Provindsen Bari i Kongeriget Neapel, og udbredte sig til de østerrigske Besiddelser, som grændse til de tyrkiske Lande; saaledes til Dalmatien og Croatien, ligeledes til de joniske Øer, og til den russiske Handelstad Odessa ved det sorte Hav. Til Noja bragtes Pesten ved en Qvantitet Uld, som var indført fra Tyrkiet; den neapolitanske Regiering brugde de Forebyggelsesmidler imod Pestens Udbredelse, som vore Tiders Cultur har opfundet; den lod trække Grave og Forskandsninger om Staden, opstille en dobbelt Cordon af Soldater omkring den, og spærrede under Livsstraf al Forbindelse med andre Deele af Riget; disse Foranstaltninger forfeilede ikke heller deres Virkning, Sygdommen tog efterhaanden af, og det øvrige Jtalien blev forskaanet for Smitten; dog havde den opvakt en saa almindelig Angest, at den østerrigske Keiser blev derved bevæget til at opgive sin Reise til Rom. Desto skrækkeligere rasede Pesten i de tyrkiske Lande, hvor man ingen Foranstaltninger bruger imod dem, da man staaer i de Tanker at hvert Menneskes Død er uundgaaelig bestemt af Forsynet, og hvor man forglemmer at det hører til Menne stenes Bestemmelse, at de skulle bruge deres Fornuft; i Provinsen Bosnien bortdøde den halve Deel af Folkemængden. Det er skrækkeligt om den Beskyldning, skulde være sand, at Tyrkerne søge med Flid at udbrede Pesten iblandt de Christne, at befængte Muselmænd besøge dem af denne Aarsag, og at de selv trænge ind i Klosterne og tvinge deres Beboere til at omgaaes med sig. Chirurgen Warden i sit interessante Skrift om Napoleons Levnet paa St. Helene, fortæller, at denne engang i en Samtale sagde til ham; at han havde seet Pesten, dengang han var i Ægypten, at han troer, at denne Smitsot blot meddeles ved Aandedrættet og igiennem dets Organer, og ikke ved den blotte Berørelse, som man hidindtil har troet. Jeg, sagde han, besøgte ofte Soldater, og rørte ved de syge Soldater, for at indgyde mine Krigskammerater Mod; men jeg holdt altid i Forveien et godt Maaltid, og drak mig et Par Glas Viin, ogsaa stillede jeg mig paa den Side af den Syge, hvorfra Lufttrækket gik over ham. (Fortsættes)